FIS-cupen i skihopping

FIS-cupen er en internasjonal årlig sammenlagtturnering i skihopping som blir arrangert av det internasjonale skiforbundet (FIS). Den er den tredje beste sammenlagtturneringen (etter verdenscupen og kontinentalcupen).

FIS-cupen for menn blir iblant kalt «C-verdenscup». Dette er imidlertid en noe upresis betegnelse, siden hoppere kan veksle mellom FIS-cupen og kontinentalcupen (og i prinsippet verdenscupen) underveis i sesongen. De fleste av deltakerne i FIS-cupen er yngre hoppere som samler erfaring og prøver å bli tatt ut til å hoppe kontinentalcup og verdenscup. Enkelte hoppere i FIS-cupen er fra land som er mindre meritterte innen skihopping, som f.eks USA, Canada, Bulgaria, Estland, Romania og Ungarn.

Både renn på plast i sommerhalvåret og på snø i vinterhalvåret er del av FIS-cupen. Både før og etter at FIS-cupen ble opprettet, er det blitt arrangert såkalte FIS-renn, enkeltstående renn der det ikke blir regnet noen sammenlagt poengsum gjennom sesongen.

Vinnere av FIS-cupen
Menn
 Sesong Vinner  Andre Tredje 2005/06  Mario Innauer  Wojciech Skupień  Gregor Schlierenzauer 2006/07  Nicolas Fettner  Stefan Innerwinkler  Pavel Karelin 2007/08  Markus Eggenhofer  Nicolas Fettner  Łukasz Rutkowski 2008/09  Felix Brodauf  David Winkler  Marc Krauspenhaar 2009/10  Felix Brodauf  Nico Hermann  Jörg Ritzerfeld 2010/11  Tomáš Zmoray  Lukas Müller  Ilmir Khaziotdinov 2011/12  Cene Prevc  Rok Justin  Michael Dreher 2012/13  David Unterberger  Markus Eisenbichler  Markus Schiffner 2013/14  Marco Grigoli  Pascal Egloff  Tomáš Zmoray 2014/15  Andrzej Stękała  Žiga Mandl  Przemysław Kantyka 2015/16  Danny Queck  Michael Dreher  Simon Greiderer 2016/17  Paweł Wąsek  Yūken Iwasa  Aljaž Osterc

Kvinner
 Sesong Vinner  Andre Tredje 2012/13  Sofja Tikhonova  Dana Haralambie  Ema Klinec 2013/14  Urša Bogataj  Sofja Tikhonova  Michaela Doleželová Ema Klinec 2014/15  Gianina Ernst  Dana Haralambie  Svenja Würth 2015/16  Kinga Rajda  Dana Haralambie  Urša Bogataj 2016/17  Dana Haralambie  Kinga Rajda  Andreea Trâmbițaș

Kilder
FIS: Cup standings (besøkt 27. juni 2017)
Adam Kwieciński: Hoppresultater (besøkt 26. juni 2017)

Kategori:Skihopping